Contingut

# Visualització 3D

Podeu triar un tipus de diagrama a la primera pàgina de l'Auxiliar de diagrames o en el menú contextual d'un diagrama.

Per a accedir a aquesta ordre...

#### Des de la barra de menús:

Choose Insert - Chart - Chart Type...

#### Des de la interfície en pestanyes:

Choose Insert - Chart - Chart Type...

#### Des de les barres d'eines:

Insereix un diagrama

Premeu Maj+F1 i apunteu a un control per a saber-ne més coses.

La previsualització del diagrama respon a la nova configuració que introduïu en el diàleg.

- Quan sortiu del diàleg fent clic a D'acord, la configuració s'aplica de manera permanent.

- Quan sortiu del diàleg mitjançant l'opció Cancel·la o la tecla Esc, el diagrama torna a l'estat que tenia en obrir el diàleg.

Per a definir la perspectiva, l'aparença i la il·luminació d'un diagrama 3D, podeu triar Format ▸ Visualització 3D.

## Perspectiva

- Introduïu els valors perquè el diagrama giri en els tres eixos i per a obtenir una vista en perspectiva.

Establiu tots els angles a 0 per a obtenir una vista frontal del diagrama. Els diagrames de sectors i els diagrames toroidals es mostraran com a cercles.

Quan els eixos en angle recte estiguin habilitats, només podreu girar el contingut del diagrama en les direccions X i Y, és a dir, en paral·lel a les vores del diagrama.

Si definiu x amb un valor de 90 i els valors y i z com a 0, obtindreu una visió descendent del diagrama. Si definiu x com a -90, visualitzareu la part inferior del diagrama.

Els girs s'apliquen en l'ordre següent: en primer lloc X, en segon lloc Y i finalment Z.

Quan l'ombreig està activat i gireu un diagrama, les llums giren com si estiguessin fixades al diagrama.

Els eixos de gir sempre són relatius a la pàgina, i no als eixos del diagrama. Aquest funcionament és diferent del d'altres aplicacions per a la creació de diagrames.

Activeu la casella de selecció Perspectiva per a visualitzar el diagrama en una perspectiva central, com si es trobés darrere un objectiu de càmera, en lloc d'utilitzar una projecció paral·lela.

Definiu la longitud del focus amb el botó de selecció de valors. Amb el valor 100% obtindreu una vista en perspectiva en què una vora allunyada del diagrama tindrà aproximadament la meitat de la grandària que una vora propera.

Les versions anteriors del LibreOffice no podien mostrar el percentatge de la perspectiva de la mateixa manera que la versió actual.

## Aparença

- Seleccioneu un esquema del quadre de llista.

En seleccionar un esquema les caselles de selecció i les fonts de llum es definiran d'acord amb l'esquema seleccionat.

- Si activeu o desactiveu una combinació de caselles de selecció diferent de les combinacions per als esquemes Realista o Senzill, creareu un esquema Personalitzat.

- Activeu Ombreig per a utilitzar el mètode Gouraud per a la renderització de la superfície. Altrament, s'utilitzarà un mètode pla.

  El mètode pla defineix un sol color i un sol grau de lluminositat per a cada polígon. Les vores són visibles i no és possible aplicar degradats suaus ni llums concentrades.

  El mètode Gouraud aplica degradats per a obtenir una aparença més suau i realista.

- Activeu Vores de l'objecte per a dibuixar línies al llarg de les vores.

- Activeu Vores arrodonides per a suavitzar les vores de les formes de quadre.

## Il·luminació

Defineix les fonts d'il·luminació per a la visualització 3D.

- Feu clic a qualsevol dels vuit botons per activar o desactivar una font de llum directa.

  Per defecte està activada la segona font de llum, que és la primera de les set fonts de llum uniformes "normals". En canvi, la font de llum número 1 projecta una llum especular amb reflexos.

- Podeu seleccionar un color i una intensitat per a la font de llum seleccionada al quadre de llista que hi ha sota els vuit botons. S'afegiran els valors de lluminositat per a totes les llums, de manera que haureu d'emprar colors foscos quan habiliteu llums múltiples.

- La previsualització petita que hi ha en aquesta pestanya disposa de dos botons lliscants que permeten definir la posició vertical i horitzontal de la font de llum seleccionada. La font de llum sempre apunta al centre de l'objecte.

- El botó que hi ha a la cantonada de la previsualització petita commuta el model d'il·luminació interna entre una esfera i un cub.

- Utilitzeu el quadre de llista Llum ambiental per a obtenir una llum ambiental que brilli amb una intensitat uniforme des de totes les direccions.

Temes relacionats

Inserció de diagrames

Auxiliar de diagrames - Tipus de diagrama

Auxiliar de diagrames - Interval de dades

Auxiliar de diagrames - Sèries de dades

Auxiliar de diagrames - Elements del diagrama